Nimeni on Annamari Brandão. Tervetuloa Sanaa naisilta -ohjelmaan.
Jaan tänään Hyvästä Paimenesta ja psalmista 23.
Tuo psalmi on erityinen siitä, että se kuvastaa meidän koko elämää -
ja toisaalta se voi olla kuin vain yksi päivä meidän elämänmatkalla.
Mitä enemmän on kulkenut Jumalan kanssa -
sitä rakkaammaksi tämä psalmi on tullut.
Täällä kerrotaan heti alussa näin.
Oletko miettinyt, mikä on elämässäsi tärkeämpää, -
kuka elämässäsi on vai mitä sulla on?
Kenet sulla on elämässäsi? Se kuitenkin on tärkeintä.
Moni asia elämässämme voi ottaa huomiota, viedä meidän katseen.
Tämä psalmi lähtee siitä, että kun Herra on meidän keskipisteenä, -
meiltä ei puutu mitään.
Tämä on koskettava psalmi, koska tää kuvastaa Daavidin elämää -
siitä käsin, miten hän eli arkea. Hän kirjoitti tämän paimenena.
Jumalan huolenpito hänelle arjentasolla, -
miten yliluonnollinen tuli luonnollisen päälle.
Mitä jos Daavid olisikin ollut koti-isä? Millainen psalmi 23 olisi ollut?
Olisiko se ollut ehkä "Herra on minun Koti-isäni.
Vaikka minä vaeltaisin pyykkivuorten laaksossa, en pelkäisi mitään pahaa.
En edes norovirusta."
Miltä tämä psalmi olisi kuulostanut, jos hän olisi ollut muuta kuin paimen?
Miltä sun elämäsi psalmi 23 kuulostaa?
Jos nyt seurataan tätä kuvamatkaa -
ikään kuin polkua, joka tästä muodostuu.
Tämä on kuin kuvasarja meidän elämästä, miten elämä etenee.
Siinä lähdetään ihanista vihreistä niityistä liikkeelle, -
missä Jumala täyttää tarpeitamme.
Missä asiat on myrskyn sijaan tyynten vetten äärellä -
ja meidän sielu saa levätä Hänessä.
Yhden päivän aikana voi olla tällainen hetki tai voi olla kausi, -
jolloin me nautitaan siitä, mitä Jumala tekee.
On hyvä huomata, että se ei kuitenkaan jää siihen.
Välillä elämässä tulee asioita, mitkä saattaa satuttaa sielua.
Daavid on kokenut Jumalan huolenpidon, kun hän kirjoittaa, -
"Hän virvoittaa, Hän parantaa minun sieluni."
Me tarvitaan kohtaamisia Jumalan kanssa, -
missä Hän saa elvyttää meidän tunnemaailmaa, -
niistä asioista käsin, mitä me ollaan käyty läpi, mitkä on meitä satuttaneet.
Jumala lupaa olla niissä mukana.
Siellä vielä kerrotaan, -
että "Jumala johdattaa minua vanhurs- kauden teillä nimensä tähden".
Miten suuri lupaus saada tietää, -
että Jumala lupaa johdattaa mun elämää hänen suunnitelmassaan.
Mulla oli tilanne elämässäni vuosia sitten, jossa Hän näytti mulle unen.
Se oli hyvin yksityiskohtainen uni.
En edes ymmärtänyt kaikkea, mitä Hän näytti.
Unessa oli ikävuodet ja kaksi ovea.
Ensimmäisessä oli ikävuodet 26 asti ja seuraavassa 27 eteenpäin.
Olin saanut 7 vuotta aiemmin tuon unen.
Kun uni toteutui, ymmärsin mitä Jumala näytti.
Siinä vaiheessa muutimme Englannista Suomeen, -
juuri sinä kesänä kun täytin 27.
Siitä lähti meidän elämässä uusi vaihe, kun tultiin Suomeen -
ja alettiin istuttamaan paikallisseurakuntaa.
Oli häkellyttävää tajuta, että Jumala oli vuosia sitten luvannut, -
että tuona ikävuotena tulet olemaan tässä.
Se puhuu Hänen uskollisuudestaan.
Nimensä tähden Hän lupaa johdattaa meidät.
Hän kykeni toteuttamaan tismalleen oikeana ikävuotena -
sen, mitä Hän oli puhunut. Hän on Jumala ja -
Hän oman kunniansa tähden haluaa johdattaa meidän elämää.
Haluan viipyä hetken jakeessa 4, -
missä puhutaan kuoleman varjon laaksosta.
Sinne ei kukaan meistä halua, mutta -
jokainen meistä jossain vaiheessa siellä käy.
Valitettavasti useammankin kerran.
Elämässä tulee jakeen 4 kaltaisia kausia, missä tulee tilanteita, -
mitkä tuntuu erämaalta. Ehkä miettii "Missä Jumala on?"
Missä Herra on sun läsnäolosi? En kuule ääntäsi.
Miksi tapahtuu, mitä tapahtuu?
Daavid sanoo tässä "Sinä olet minun kanssani".
Samoin me voidaan olla varmoja, ettei Jumala siirry pois meistä.
Kun Jeesus on tullut sydämeen, Hän ei jätä eikä hylkää meitä.
Voi olla kausia, että hänen julkitullut läsnäolonsa, -
koettavissa oleva läsnäolo, ei ole meidän koettavissa.
Se on erityinen aika, koska erämaa aina edeltää aikaa, -
jolloin Jumala haluaa vielä edemmäs.
Erämaat on testin paikkoja, missä Jumala valmistaa meitä.
Pyhä Henki vei Jeesuksenkin erämaahan -
ennen palvelutyön julkista alkamista. Hän koki siellä testejä.
Vihollinen pääsi testaamaan Jeesusta -
mutta millaisena Jeesus tuli pois erämaasta?
Hän tuli ulos Pyhän Hengen voimassa.
On tärkeä huomata, että näin tapahtuu myös meille.
Jumala haluaa tuoda meidät erämaakokemusten kautta -
uuteen voitelun tasoon, uuteen paikkaan Hänen kanssaan.
Uuteen paikkaan läheisyydessä Hänen kanssaan.
Jakeessa 5 sanotaan, että "Sinä voitelet pääni öljyllä".
Se ei ole sattumaa, että se seuraa jaetta 4.
Nimittäin erämaan jälkeen tulet kokemaan suuremmalla tavalla -
Jumalan voimaa ja voitelua elämässäsi.
Oletko miettinyt, miksi olet lähtenyt usko-nimiselle matkalle?
Minkä takia olet mukana? Oletko siksi, mitä voisit saada Jumalalta?
Vai oletko siksi tällä matkalla, että rakastat Jumalaa -
ja haluat olla Hänen kaltaisensa?
Mä näen, että psalmi 23 on kuvaus meidän elämästä, -
jossa Jumala haluaa johdattaa Ef. 5:2 todellisuuteen.
Todellinen rakastunut Jumalan lapsi haluaa seurata Häntä, -
koska Hän on sen arvoinen -
ja me halutaan muuttua Hänen kaltaisuuteen.
Se riittää meille.
Usein erämaassa Jumala pääsee kysymään meiltä tärkeän kysymyksen.
Silloin kun emme saa sitä, mitä halutaan, -
erämaassa saa vain sen, mitä tarvitaan, -
silloin Jumala pääsee kysymään "Riitänkö minä sinulle?".
Kun olen käynyt tällaisia kohtia läpi, -
olen joutunut rehellisesti myöntämään "Herra, et ole riittänyt".
Mä olen halunnut Sinut ja tämän tilanteen, Sinut ja oman tahtoni.
Olen halunnut Sinut ja ihmishyväksyntää.
Sitten olen päässyt tunnustamaan sen Jumalalle -
ja sanomaan, että "haluan, että Sinä riität".
Jumala ei koskaan kysy, siksi ettei hän jo tietäisi sydämemme tilannetta.
Eikä hän kysy siksi, että hän voisi osoittaa mikä meissä on vialla.
Aina kun Jeesus kysyi opetuslapsilta vastaavia kysymyksiä, -
hän kysyi voidakseen paljastaa jotakin itsestään.
Voidakseen antaa sen mikä puuttuu.
Voidakseen täyttää sydämen sillä, mitä ei ollut.
Jokainen erämaapätkä onkin mahdollisuus -
tulla tuntemaan Jumala uudella tavalla.
Emme halua kirkastaa erämaata. Sinne ei haluta jäädä asumaan.
Sinne ei pidä rakentaa perustuksia.
Jae 4 on vain yksi jae kuudesta.
Muista, että olet vain telttailemassa, älä jää asumaan jakeeseen 4.
Olet tulossa pois sieltä. Jos nyt koet olevasi erämaavaiheessa, -
koet ehkä Jumalan etäiseksi, -
elämässä on haasteita, jotka tuntuu ylitsepääsemättömiltä.
Rakas ystävä, olet tulossa pois sieltä.
Psalmissa 23 voit jo katsoa kohti jaetta 5: Jumala lupaa, -
että hän kattaa sinulle pöydän vihollistesi nähden.
Hän voitelee pääsi öljyllä ja sun malja on ylitsevuotava.
Se on todellisuus, mihin olet astelemassa, se minne olet tulossa.
Pelko saattaa puhutella meitä erämaassa.
Daavid oli löytänyt tämän totuuden "en pelkäisi mitään pahaa".
Olen oppinut, että rohkeimpia ihmisiä -
eivät ole ne, jotka vaikuttaa varmimmilta.
Rohkeimpia ihmisiä on ne, jotka pelkää ehkä eniten -
mutta kieltäytyvät tottelemasta pelkoa vaan tottelevat Jumalaa.
Se on todellista rohkeutta.
Kun Daavid oli löytänyt tuon varmuuden, hän asteli varmana -
paikkaan, jossa hän kohtasi Jumalan hyvyyden, voiteluöljyn päällään, -
kyvyn tehdä asioita Jumalan kanssa, mihin hän ei yksin olisi pystynyt.
Hänen elämänsä malja oli ylitsevuotavainen.
Tähän Jumala haluaa meitä viedä, Hänen kaltaisuuteen muuttuessa.
Sitten ihanan suloinen jae 6.
Tämä on Jumalan lupaus meille.
Rohkaisen sinua: Olet missä tahansa vaiheessa tuota psalmia 23, -
sä olet matkalla... kun tunnet Jeesuksen, -
olet menossa hyvään paikkaan, voit luottaa Häneen.
Jos katsot tätä, etkä ole vielä ottanut Jeesusta sydämeesi, -
pyydä Jeesusta elämääsi. Hän antaa syntisi anteeksi, -
voit kääntyä pois synnistä. Jeesus tulee sisimpääsi, antaa uuden elämän.
Rukoilen vielä. Kiitos Jeesus jokaises- ta ihmisestä ruudun toisella puolella.
Rukoilen Herra sun hyvyyttä ja laupeutta, tuota armoa, -
seuraamaan konkreettisella tavalla heidän polkuaan.
Isä kiitos, että johdatat jokaista kohti upeaa seikkailua ja suunnitelmaasi.
Siunaa jokaista katsojaa voimalla astella ulos erämaapätkiltä.
Kiitos, että johdatat jokaista meistä sun hyvässä tahdossa. Amen.
Tekstitys: Annukka Eskola